stanford-oval/wikipedia huggingface dataset:
Lumikuningatar (baletti)
Musiikki

Lumikuningattaren musiikin sävelsi lähinnä elokuvamusiikistaan tunnettu säveltäjä Tuomas Kantelinen. Koreografi Kenneth Greve pyysi Kanteliselta musiikkia, jossa kohtaisivat Harry Potter - ja Tähtien sota -elokuvien musiikit ja sinfoninen taustasointu. Kantelinen seurasi pari kuukautta Kansallisbaletin harjoituksia ja esityksiä. Lokakuussa 2012 Kantelinen sanoi: ”Olen tehnyt paljon synkkävireistä elokuvamusiikkia. Nyt avautui mahdollisuus
tehdä satumaista, kilttiä ja fantasiapitoista musiikkia. Toki mukana on draamaakin.
Tämä on unelmatyö, josta minulla on vain haltioitunutta sanottavaa.”
Kantelinen sanoi halunneensa ”tehdä musiikista melodista, kaunista ja helposti lähestyttävää, sillä teoksen tehtävänä on ennen kaikkea luoda iloista joulumieltä kaikenikäisille. Siinä näkyy luonnollisesti koko perheen joulubalettien perinne Pähkinänsärkijän hengessä muun muassa lyhyissä tansseissa, jotka kuvastavat kansallisuuksia eri maissa.”
Esityksessä Kantelisen musiikki soitetaan nauhalta. Sen esittää äänitteellä Kansallisoopperan orkesteri Kantelisen johdolla. Äänite julkaistiin myös CD:llä vuonna 2013.
Tanssijat ensi-illassa

| 0 | 1 | 2 |
| --- | --- | --- |
|  Krista Kosonen  | … |  Isoäiti (ei tanssirooli)   |
|  Salla Eerola  | … |  Kerttu    |
|  Samuli Poutanen  | … |  Kai    |
|  Tiina Myllymäki  | … |  Lumikuningatar   |
|  Elena Ilyina  | … |  Lapin seita    |
|  Wilfried Jacobs  | … |  Lapin velho    |
Vastaanotto > Yleisömenestys

Lumikuningatar on ollut yleisö- ja arvostelumenestys. Sen alkuperäiset 14 esitystä myytiin loppuun jo ennen ensi-iltaa. Lumikuningattarelle järjestettiin kuusi lisäesitystä tammikuulle 2013 ja niiden 7 800 lippua myytiin loppuun alle viidessä tunnissa. Ensimmäisenä vuonna Lumikuningattaren näki 26 000 katsojaa. Myös talven 2013–2014 kaikki 21 esitystä olivat loppuunmyytyjä.
Vastaanotto > Arvostelut

Baletti sai kriitikoilta hyvin positiivisen vastaanoton. Helsingin Sanomien Jussi Tossavainen kirjoitti arvostelussaan, että ”Kansallisbaletin unelmasadussa kaikki osaset ovat kohdallaan ja se on taattu hitti vuosiksi”. Turun Sanomien Suvi Satama kirjoitti, että Lumikuningatar on ”erinomainen vaihtoehto perinteisesti joulua ennen esitetylle Pähkinänsärkijälle. Sen kiehtova visuaalisuus ja tarinan syvä viisaus tekevät siitä klassikon, joka toivottavasti vakiintuu Kansallisbaletin talviseen ohjelmistoon”. Demari-lehden Annikki Alku sanoi Lumikuningattaren olevan ”lumoava ja pelottavakin satuspektaakkeli, jonka satumaisen kauniit ja yksityiskohtia täynnä olevat puvut ja näyttämökuvat projisointeineen ovat melkein yksistään syy nähdä esitys.”
Aiheesta muualla

Lumikuningatar-traileri YouTubessa
Lumikungatar Ylen uutisissa 21.11.2012 Yle Areenassa (Arkistoitu – Internet Archive)
Tuomas Kantelisen haastattelu 23.11.2012 Yle Areenassa[vanhentunut linkki]
Mikki Kuntun ja Erika Turusen haastattelu 3.12.2012 Yle Areenassa (Arkistoitu – Internet Archive)
Lumikuningatar-albumin kansikuva.
Marie Samuelsson

Marie Samuelsson
Marie Samuelsson (s. 1956) on ruotsalainen säveltäjä. Hän pääsi Ruotsin säveltäjäliiton jäseneksi vuonna 1995.
Samuelsson opiskeli vuosina 1987–95 Tukholman kuninkaallisessa musiikkikorkeakoulussa Sven-David Sandströmin, Daniel Börtzin ja Pär Lindgrenin johdolla. Myöhemmin häntä opetti myös George Benjamin. Vuonna 2001 Samuelsson täydensi opintojaan Pariisin Ircamissa. Hänet valittiin Ruotsin kuninkaallisen musiikkiakatemian jäseneksi vuonna 2005, ja hän toimi toisena sen kahdesta varapuheenjohtajasta vuosina 2013–14.
Samuelsson on saanut Bo Wallnerin muistoksi myönnettävän säveltäjäpalkinnon (2011) ja STIM:n Atterberg-palkinnon.
Samuelssonin nimi oli kymmenentenä Opus-lehden vuoden 2013 listauksessa kahdestakymmenestä avainhenkilöstä ja -organisaatiosta Ruotsin taidemusiikkipiireissä.
Teoksia

Sorgestråk (kamarimusiikkia, 2006)
Airborne Lines and Rumbles (2009)
The Horn in the Wind (konsertto käyrätorvelle ja orkesterille, 2010)
Fantasia in a Circle (kamarimusiikkia, 2011)
Jorun orm i öga (ooppera, 2013; libretistinä Kerstin Ekman)
Singla (orkesterille, 2014)
Two Lives (kamarimusiikkia, 2014)
Why would I not believe in love? (mikro-ooppera, 2014)
Love Trilogy (orkesterille, 2015–16)
Elegiska förnimmelser (2017)
Five Seasons (2017)
Notions (2017)
Eros Effect and Solidarity (orkesterille) (2018)
Muihin Samuelssonin kamariteoksiin kuuluvat I Am Are You?, In the Eye of the Wolf, Signal ja SR P2. Orkesteriteosten joukossa ovat myös viulukonsertto Bastet the Sun Goddess ja Fear and Hope. Samuelsson on säveltänyt useita draamateoksia runoilija Magnus William-Olssonin sanoihin.
Martina Edoff

Martina Edoff vuonna 2014.
Martina Birgitta Jenny Edoff (s 20. huhtikuuta 1968 Motalan kunta, Itä-Götanmaan lääni) on ruotsalainen taiteilija ja laulaja, joka tuli tunnetuksi Fame Factory tosi-tv-ohjelmasta, jota esitettiin Ruotsin TV3-kanavalla neljä kautta Bert Karlssonin isännöimänä vuosina 2002-2005. Edoff kilpaili kaudella 3 vuonna 2003.
Martina Edoffin yhtye on julkaissut glam metal -musiikkia vuodesta 2014 alkaen. Vuonna 2015 julkaistua Unity -albumia seurasi yhtyeen kiertue Pohjois-Amerikkaan syys-lokakuussa.milloin?
Yhtye

Martina Edoff – laulu
Stefan Bergström – kitara
Nalle Påhlsson – basso
Björn Höglund – rummut
Jona Tee – koskettimet
Diskografia > Albumit

Martina Edoff (2014)
Unity (2015)
We Will Align (2017)
Diskografia > Singlet

”Tear Apart” (2010)
”Seduce Your Mind” (2014)
”Before I Die” (2014)
”The World Has Gone Mad” (2015)
Aiheesta muualla

Virallinen kotisivu
Martina Edoff Facebookissa (yhtye)
Martina Edoff Facebookissa (henkilökohtainen)
Maastohiihdon maailmancup 2021–2022

| 0 | 1 | 2 |
| --- | --- | --- |
Maastohiihdon maailmancup 2021–2022
| Laji | Miehet | Naiset |
Voittaja
| Kokonaiscup |  Johannes Høsflot Klæbo |  Natalja Neprjajeva |
| Sprintticup |  Richard Jouve |  Maja Dahlqvist |
| Normaalimatkojen cup |  Iivo Niskanen |  Therese Johaug |
| Maiden välinen cup |  Norja |  Ruotsi |
Kilpailut
Kilpailupaikat: 14
Henkilökohtaiset kilpailut: 28
Viestit: 4
← 2020–2021 2022–2023 →
Maastohiihdon maailmancup 2021–2022 oli historian 41. virallinen maailmancup-kausi. Kausi alkoi 26. marraskuuta 2021 Suomen Rukalla ja päättyi 13. maaliskuuta 2022 Falunissa Ruotsissa.
Maailmancupin pisteet > Miehet

Lähde: FIS
Maailmancupin pisteet > Naiset

Lähde: FIS
Maastohiihdon maailmancup 2023–2024

| 0 | 1 | 2 |
| --- | --- | --- |
Maastohiihdon maailmancup 2023–2024
| Laji | Miehet | Naiset |
Voittaja
| Kokonaiscup |  Harald Østberg Amundsen |  Jessie Diggins |
| Sprintticup |  Johannes Høsflot Klæbo |  Linn Svahn |
| Normaalimatkojen cup |  Harald Østberg Amundsen |  Jessie Diggins |
| Maiden välinen cup |  Norja |  Ruotsi |
Kilpailut
Kilpailupaikat: 15
Henkilökohtaiset kilpailut: 33
Viestit: 3
← 2022–2023 2024–2025 →
Maastohiihdon maailmancup 2023–2024 oli historian 43. virallinen maailmancup-kausi. Kausi alkoi 24. marraskuuta 2023 Suomen Rukalla ja päättyi 17. maaliskuuta 2024 Ruotsin Falunissa.
Maailmancupin pisteet > Miehet

Lähde: FIS
Maailmancupin pisteet > Naiset

Lähde: FIS
Maison Carrée

Nîmesin Maison Carrée rakennettiin roomalaiseksi temppeliksi.
Maison Carrée on alun perin roomalaisten rakentama temppeli, joka sijaitsee Etelä-Ranskassa Nîmesin kaupungin keskustassa. Temppelistä tuli keskiajalla kirkko ja nykyisin se toimii antiikin taiteen museona. Se on säilynyt erinomaisessa kunnossa alkuperäisellä paikallaan.
Maison Carréen rakennutti vuonna 19 eaa. Marcus Vipsanius Agrippa, joka rakennutti myös Rooman Pantheonin. Rakennus inspiroi uusklassisen La Madeleine -kirkon rakentajia. Se valmistui Pariisiin 1807–1842.
Nimi Maison Carrée tarkoittaa sananmukaisesti neliön muotoista taloa. Se on tunnettu tällä nimellä 
1500-luvulta. Vanhassa ranskan kielessä kutsuttiin ilmaisulla carré kaikkia geometrisia muotoja, joissa oli neljä suoraa kulmaa. Niinpä suorakaiteen nimenä oli silloin le carré long eli "pitkä neliö" ja le carré parfait eli "täydellinen neliö" tarkoitti nykyisin neliöksi sanottua muotoa. Tämä selittää talon ja muodon ristiriidan - Maison Carréen pohja on aina ollut suorakaiteen muotoinen.
Aiheesta muualla

Leo Masuda - Kuvia ja hiukan tekstiä englanniksi (Arkistoitu – Internet Archive)
Maecenas - Yksityiskohtaisia valokuvia (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Mathieu Joseph

| Mathieu Joseph> Henkilötiedot |
| --- | --- |
Syntynyt: 9. helmikuuta 1997 (ikä 27)
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  86 kg
Seura
Seura:  St. Louis Blues
Sarja:  NHL
Pelaajaura
Pääsarjaura:  2018–
Aik. seurat:  Tampa Bay Lightning (NHL)   Ottawa Senators (NHL)
NHL-varaus:  120. varaus, 2015 Tampa Bay Lightning
Mathieu Joseph (s. 9. helmikuuta 1997 Quebec) on kanadalainen jääkiekkoilija. Joseph edustaa NHL-seura St. Louis Bluesia. Tampa Bay Lightning varasi hänet vuoden 2015 varaustilaisuuden neljännellä kierroksella numerolla 120. Joseph on pelipaikaltaan laitahyökkääjä ja kätisyydeltään left. 11. kesäkuuta 2023 mennessä Joseph on pelannut urallaan 288 NHL-runkosarjaottelua. Näissä hän on tehnyt 44 maalia ja 56 syöttöä eli 100 tehopistettä. Lisäksi Joseph on pelannut urallaan kymmenen NHL-pudotuspeliottelua, joissa on tehnyt kaksi syöttöpistettä. Joulukuussa 2020 Joseph teki Lightningin kanssa yksivuotisen ja 737 500 dollarin arvoisen jatkosopimuksen.
Joseph kuului Kanadan jääkiekkomaajoukkueeseen Slovakian MM-kilpailuissa 2019. Kymmenessä ottelussa Joseph teki yhden maalin ja yhden syötön eli kaksi tehopistettä.
Maaliskuussa 2022 Lightning kauppasi Josephin ja neljännen kierroksen varausvuoron vuodelle 2024 Ottawa Senatorsiin vaihdossa Nick Pauliin.
Heinäkuussa 2024 Senators kauppasi Josephin ja kolmannen kierroksen varausvuoron vuoden 2025 varaustilaisuudessa St. Louis Bluesiin.
Mary Lou Williams

Mary Lou Williams
Mary Lou Williams (syntyjään Mary Elfrieda Scruggs, 8. toukokuuta 1910 Atlanta, Georgia – 28. toukokuuta 1981 Durham, Pohjois-Carolina) oli yhdysvaltalainen jazzpianisti, -säveltäjä ja -sovittaja.
Hän teki satoja sävellyksiä ja sovituksia muun muassa Duke Ellingtonille ja Benny Goodmanille ja oli mukana levyttämässä toistasataa äänilevyä. Hän oli läheinen ystävä muun muassa Thelonious Monkin, Charlie Parkerin ja Dizzy Gillespien kanssa.
Vuonna 2008 Williamsin levytys ”Night Life” (1930) valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.
Levytyksiä

Mary's Idea (Andy Kirkin kanssa 1930)
Twinklin’ (Andy Kirkin kanssa 1938)
The Zodiac Suite (1945)
My Blue Heaven (1963)
The Mary Lou Williams Quartet featuring Don Byas (1970)
Embraced (yhdessä Cecil Taylorin kanssa 1977)
Aiheesta muualla

Kuvia tai muita tiedostoja aiheesta Mary Lou Williams Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Mary Lou Williams
Käännös suomeksi
Läntisen alueen maaseutu

Läntisen alueen maaseutupiirikunta (engl. Western Area Rural District) on toinen Sierra Leonen Läntisen alueen piirikunnasta, aluehallinnon toisen tason alueesta. Piirikunta rajoittuu etelässä ja lännessä Atlantin valtamereen, luoteessa pääkaupunki Freetowniin (eli Läntisen alueen kaupunkipiirikuntaan), idässä Port Lokon piirikuntaan ja kaakossa Moyamban piirikuntaan.
Välittömästi pääkaupunki Freetownin kaupunkirakenteen eteläpuolella jatkuvan Läntisen alueen maaseutupiirikunnan väkiluku on kasvanut voimakkaasti vuoden 1974 väestönlaskennan jälkeen: 67 106 as. (1963), 40 065 as. (1974), 84 467 as. (1985), 174 249 as. (2004) ja 442 951 asukasta (VL2015). Vuonna 2015 Läntisen alueen maaseutupiirikunnassa asui 6,3 prosenttia Sierra Leonen väestöstä. Nimestään huolimatta suuri osa piirikunnan väestöstä asuu nyttemmin (VL2015) kaupungeissa tai kaupunkimaisissa taajamissa. Piirikunnan hallintokeskus on Waterloon kaupunki (34 079 as., VL2004). Muista kaupungeista mainittakoon Benguema, Hastings, Leicester, Newton, Regent, Tombo ja York.
Piirikunnassa sijaitsee lähinnä kotimaan lentoihin käytetty asfalttipäällysteinen Hastingsin lentoasema, jonka kiitotie on kuitenkin verraten lyhyt.
Piirikunnan 544 neliökilometrin pinta-alasta suuren osan (pinta-ala lähteestä riippuen 176,88 tai 183,37 km2) kattaa vuonna 2013 perustettu Läntisen alueen niemimaan kansallispuisto. Kansallispuisto - joka sijoittuu maalle nimensä antaneen Leijonavuoriston alueelle - on nimetty Sierra Leonen aielistaan mahdollisena tulevina maailmanperintökohteena.  Kansallispuistossa toimii vangittujen apinoiden kotouttamiseen keskittynyt suojelualue. Piirikuntaan kuuluu myös matkailukohteena markkinoitu Banana Islands -saariryhmä viitisen kilometriä mantereen lounaispuolella.
Äänestysalueet

Piirikunta voidaan jakaa paikallishallinnossa neljään äänestysalueeseen (engl. wards), jotka ovat:
| Äänestysalue | Väkiluku (VL2015)  | Hallinnollinen  keskus[lähde? ] |
| --- | --- | --- |
| Koya Rural | &&&&&&&&&&070369.&&&&0070 369 | Newton? |
| Mountain Rural | &&&&&&&&&&030286.&&&&0030 286 | Leicester? |
| Waterloo Rural | &&&&&&&&&0213431.&&&&00213 431 | Waterloo |
| York Rural | &&&&&&&&&0128865.&&&&00128 865 | York? |
Joki numero 2 (River #2) Läntisen alueen maaseutupiirikunnan Atlantinpuoleisella rannikolla.
Tacugaman simpanssien suojelutila on osa Läntisen alueen niemimaan kansallispuistoa.
Banana Islands -saariryhmä mantereen rannalta nähtynä. Saariryhmä sijaitsee lähimmillään vajaa 5 kilometriä Läntisen alueen niemimaan lounaispuolella ja on osa Läntisen alueen maaseutupiirikuntaa.
Aiheesta muualla

Sierra Leone: President Koroma Turns Sod for the Construction of 3 Ultra-Modern Hospitals (3.11.2016) (englanniksi) (allafrica.com)
Sierra Leonen aluejako
| --- | --- |
Pohjoinen maakunta:   Bombali  Kambia  Koinadugu  Port Loko  Tonkolili 
Eteläinen maakunta:   Bo  Bonthe  Moyamba  Pujehun 
Itäinen maakunta:   Kailahun  Kenema  Kono 
Läntinen alue:   Läntisen alueen maaseutu  Läntisen alueen kaupunkialue (Freetown)
Lundin yliopiston oikeustieteellinen tiedekunta

Tiedekunnan päärakennus Juridicum
Oikeustieteellinen tiedekunta (ruots. Juridiska fakulteten, lat. Juridicum) on yksi Lundin yliopiston yhdeksästä tiedekunnasta. Tiedekunta on perustettu vuonna 1666 ja se on Ruotsin toiseksi vanhin oikeustieteellinen tiedekunta. Tiedekunnassa opiskelee noin 2000 tutkinto-opiskelijaa sekä noin 40 jatko-opiskelijaa. Tiedekunnan opetuksen- ja hallinnon tilat sijaitsevat Lundin keskustassa päärautatieaseman läheisyydessä. Tiedekunnassa tarjotaan oikeustieteellistä perusopetusta ja siellä voi suorittaa myös oikeustieteen jatko-opintoja.
Tiedekunta

Juridicum on latinankielinen nimi Lundin yliopiston oikeustieteelliselle tiedekunnalle ja se toimii myös tiedekunnan päärakennuksen nimenä. Juridicum sijaitsee vanhassa Ruotsin telelaitoksen päärakennuksessa Lilla Gråbrödersgatanilla Lundin päärautatieaseman ja Lundin tuomiokirkon välissä, jossa se on ollut 1990-luvulta lähtien.
Juridicumissa toimii myös tiedekunnan kirjasto, joka sisältää yhden pohjolan laajimman kokoelman oikeudellista kirjallisuutta. Tiedekunnan päärakennuksen Juridicumin ohella tiedekunnan luentosaleja on myös läheisessä Tryckeriet-rakennuksessa, jossa aiemmin sijaitsi Berlingska kirjapaino (Berlingska boktryckeriet). Tryckeriet-rakennuksessa sijaitsee myös Puffendorf sali, joka on nimetty tiedekunnan ensimmäisen professorin Samuel von Pufendorfin mukaan.
Tiedekunnan motto on "Suum cuique [tribuere]", joka on latinaa ja tarkoittaa "[anna] jokaiselle omansa". Motto ilmaisi juristin tehtävän aikansa yhteiskunnassa: antaa aatelistolle ja papistolle se mikä heille kuului ja taata porvarien oikeudet kaupungeissa.
Historia

Lundin yliopiston oikeustieteellisen tiedekunnan historia ulottuu Ruotsin valtakunnan aikaan. Kun Lundin yliopisto perustettiin vuonna 1666, sen osana perustettiin myös oikeustieteellisen tiedekunnan muun neljän tiedekunnan ohella. Tiedekunnan ensimmäiseksi dekaaniksi palkattiin Heidelbergin yliopistosta Samuel von Pufendorf, luonnonoikeuden ja kansainvälisen oikeuden professori. Ajan tavan mukaan lingua franca oli latina ja niin tutkimus kuin luennot pidettiin latinaksi.
1700-luvun puolivälissä tiedekunnan professori David Nehrman toi tiedekuntaan ruotsinkielisen opetuksen niin opetukseen kuin myös oppikirjoihin. Ajanjaksona myös luotiin tiedekunnan ensimmäinen tutkinto examenjuridicum.
Tutkinnot

Tiedekunnassa voi suorittaa juristin tutkinnon (juristexamen) sekä kansainvälisiä englanninkielisiä maisterintutkintoja. Kansainvälisiin ohjelmiin lukeutuu mm. eurooppalaisen kauppaoikeuden sekä kansainvälisten ihmisoikeuksien maisteriohjelmat. Tiedekunnassa on myös mahdollista väitellä oikeustieteen tohtoriksi. Lisäksi tiedekunta tekee yhteistyötä mm. yhteiskuntatieteiden tiedekunnan oikeussosiaologian ohjelman kanssa.
Tutkimus

Lundin yliopisto on sijoittunut kansainvälisesti sadan korkeatasoisimman yliopiston joukkoon. Yliopistossa on useita eri tutkimusinstituutteja kuten:
Pufendorf-instituutti, monitieteellinen tutkimus
Raoul Wallenbergin ihmisoikeuksien tutkimuskeskus, ihmisoikeustutkimus
Aiheesta muualla

Tiedekunnan sivut
Yliopiston sivut
Oikeustieteellinen tiedekunta sijaitsee Lundin tuomiokirkon läheisyydessä
Samuel von Pufendorfin muotokuva
Marie Richardson

| Marie Richardson |
| --- | --- |
 Richardson vuonna 2014
Henkilötiedot
Syntynyt: 6. kesäkuuta 1959 (ikä 65) Ljusdal, Gävleborgin lääni, Ruotsi
Ammatti:  näyttelijä
Aiheesta muualla
IMDb 
Elonet
AllMovie
Svensk Filmdatabas
Marie Richardson (s. 6. kesäkuuta 1959, Ljusdal) on ruotsalainen näyttelijä. Hän opiskeli Tukholman teatteri­korkea­koulusssa 1982–1985.
Ura

Richardson on näytellyt useissa rooleissa elo­kuvissa, televisio­elo­kuvissa ja televisio­sarjoissa, muun muassa elo­kuvissa Eyes Wide Shut (1999), Minkä taakseen jättää (2003) ja Pahuus (2003) sekä televisio­sarjoissa Saaristolaislääkäri (1998–2000) ja Ennen kuolemaa (2017–2019).
Aiheesta muualla

Kuvia tai muita tiedostoja aiheesta Marie Richardson Wikimedia Commonsissa
Mathieu Razanakolona

Mathieu Razanakolona (s. 2. elokuuta 1986) on Kanadassa asuva alppihiihtäjä, jonka isä on malagassi ja äiti kanadanranskalainen. Hän edustaa isänsä kotimaata Madagaskaria.
Razanakolona on keskittynyt niin sanottuihin tekniikkalajeihin eli pujotteluun ja suurpujotteluun. Maailmancupissa hän debytoi tammikuussa 2006 Itävallan Schladmingissa ilman mainittavampaa menestystä. Hän sai kansainväliseltä hiihtoliitolta villin kortin 2006 Torinon olympialaisiin, missä hän oli Madagaskarin ainoa edustaja. Paras olympiasijoitus oli suurpujottelun 39. sija.
Aiheesta muualla

Mathieu Razanakolona Kansainvälinen hiihtoliitto (FIS). (englanniksi)
Fox

Wikisanakirjassa on tähän liittyvä sananselitys: .
Fox voi tarkoittaa ainakin seuraavia:
Viihde ja kulttuuri > Elokuvat ja televisio

Fox Corporation, yhdysvaltalainen mediakonserni
Fox Broadcasting Company, yhdysvaltalainen valtakunnallisessa antenniverkossa toimiva televisioyhtiö
Fox Networks Group, muita kuin yhdysvaltalaisia televisiokanavia hallinnoiva The Walt Disney Companyn tytäryhtiö
Fox, suomalainen televisiokanava
Fox, turkkilainen televisiokanava
Viihde ja kulttuuri > Musiikki

Fox, brittiläinen rockyhtye
"Fox", Millencolinin kappale albumilta Pennybridge Pioneers
The Fox, Elton Johnin albumi
The Fox, Eric Carrin lavahahmo Kiss-yhtyeessä.
Maantieto sekä kansa- ja kielitiede

Foxsaaret, Aleuttien saaristoon kuuluva saariryhmä
foxit eli kettuintiaanit, pohjoisamerikkalainen alkuperäiskansa
foxin kieli, kettuintiaanien puhuma kieli, joka lukeutuu algonkin-kieliin
Teknisiä tuotteita, välineitä ja termejä > Auto- ja moottoripyörätuotteet

Fox Racing, moottoripyörävaatteita ja -varusteita valmistava yhtiö
Volkswagen Fox, henkilöautomalli
Teknisiä tuotteita, välineitä ja termejä > Sotilasilmailu

fox, Naton sotilasilmailussa käytettävä koodi, jolla ilmaistaan simuloitu tai todellinen ilmataisteluohjuksen laukaisu (koodin perään liitetty numero ilmaisee onko kyseessä infrapuna- tai tutkahakuinen ohjus)
Teknisiä tuotteita, välineitä ja termejä > Tietotekniikka

FOX toolkit, Microsoft Windows- ja Unix-alustoilla toimiva käyttöliittymäkirjasto
Henkilöitä > Kuvitteellisia henkilöitä

Fox McCloud, Star Fox -pelisarjan päähenkilö
Fox Mulder, henkilöhahmo televisiosarjassa Salaiset kansiot
Carmelita Fox, ihmisenkaltainen kettuhahmo pelisarjassa Sly Raccoon
Gray Fox, henkilöhahmo pelisarjassa Metal Gear
Lucius Fox, henkilöhahmo DC Comicsin sarjakuvissa.
Luettelo Suomen partiolippukunnista

Tämä on luettelo Suomen partiolippukunnista, joita on yhteensä noin 750.
Etelä-Karjalan Partiolaiset

Etelä-Karjalan Partiolaisiin kuuluu 19 lippukuntaa seitsemältä paikkakunnalta.
| Nimi | Kunta | Perustettu | Tyyppi | Lyhenne |
| --- | --- | --- | --- | --- |
| Enson Partiosiskot | Imatra | 1929 | tyttölippukunta | EPS |
| Joutsenon Ainotytöt | Lappeenranta | 1950 | tyttölippukunta | JAT |
| Joutsenon Nuotioveljet | Lappeenranta | 1946 | poikalippukunta | JNV |
| Korven Vaeltajat | Lappeenranta | 1980 | yhteislippukunta | KoVa |
| Lappeen Siniset | Lappeenranta | 1947 | poikalippukunta | LS |
| Lappeen Tuulitytöt | Lappeenranta | 1964 | tyttölippukunta | LTT |
| Lappeenrannan Wallisirkut | Lappeenranta | 1960 | tyttölippukunta | LWS |
| Lappeenrannan Walliveljet | Lappeenranta | 1946 | poikalippukunta | LW |
| Lauritsalan Sinisiskot | Lappeenranta | 1945 | tyttölippukunta | LSS |
| Lauritsalan Siniveljet | Lappeenranta | 1940 | poikalippukunta | LSV |
| Lemin Erävä | Lemi | 1976 | yhteislippukunta | LE |
| Parikkalan Ilvekset | Parikkala | 1979 | yhteislippukunta | PI |
| Parveilijat | Lappeenranta | 1946 | tyttölippukunta | Parv |
| Rautjärven Rajankävijät | Rautjärvi | 1975 | yhteislippukunta | RaRa |
| Ruokolahden Erätoverit | Ruokolahti | 1983 | yhteislippukunta | RET |
| Saimaan Sissit | Imatra | 1933 | poikalippukunta | SS |
| Saimaan Vartiot | Lappeenranta | 1917 | yhteislippukunta | SV |
| Savitaipaleen Samoilijat | Savitaipale | 1976 | yhteislippukunta | SaSa |
| Taavetin Korpihaukat | Luumäki | 1937 | yhteislippukunta | TKH |
| Taipalsaaren Taivaltajat | Taipalsaari | 1977 | yhteislippukunta | TaTa |
| Tarmontytöt | Imatra | 1930 | tyttölippukunta | TT |
| Vuorenveikot | Lappeenranta | 1957 | poikalippukunta | VV |
Kymenlaakso

Elimäen Metsäsudet, Kouvola
Elimäen Peipposet, Kouvola
Hakun Partio on Kouvolan Korialla, entisessä Elimäen kunnassa toimiva sekalippukunta. Sen perusti vuonna 1945 kapteeni Aulis Palonen Korian varuskuntaan. Aluksi lippukuntaan pääsi vain varuskunnan henkilökuntaan kuuluvien poikia, mutta myöhemmin joukkoon hyväksyttiin myös ulkopuolisia jäseniä.
Haminan Päivänpojat, Hamina
Haminan Rantarillit, Hamina
Karhulan Korvenkävijät, Kotka
Karhulan Kanttarellit, Kotka
Kelo-versot, Kouvola
Kirnun Kiertäjät Askola
Kotapartio, Kouvola
Kotkan Meriversot, Kotka
Kotkan Partio-Kotkat, Kotka
Kouvolan Metsäveikot, Kouvola
Kouvolan Nuotio-Sissit, Kouvola
Kouvolan Salpasirkat, Kouvola
Kouvolan Tyttöpartio, Kouvola
Kymenrannan Tytöt ja Inkeroisten Eräveikot, Kouvola
Langinkosken Samoojat, Kotka
Maakotkat, Kotka
Merihaukat, Kotka
Merituikut, Kotka
Myllykosken Koskikarat, Kouvola
Nuotio-Vehkat, Hamina
Pyhtään Korpisudet, Pyhtää
Utin Pilvenveikot, Kouvola